
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка – Център за разкомплектоване на в гр. Видин, м. „Алимана” с оператор „Денис - 2012” ЕООД, гр. Видин в изпълнение на Заповед № РД-216/01.09.2015 г.


Извършената комплексна проверка на 04.09.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Дружеството притежава безсрочно разрешително за извършване на дейности по третиране (разглобяване/разкомплектоване) на ИУМПС, издадено от РИОСВ – Монтана, в което е включена площадката в гр. Видин. На площадката се извършва събиране и съхраняване на ИУПМС, ръчно разглобяване на ИУМПС и съхраняване на части/компоненти годни за повторна употреба. На открита бетонирана площадка се приемат и съхраняват ИУМПС. Извършва се ръчно разглобяване на същите, като се отделят само резервните части годни за повторна употреба. Към момента на площадката няма налични количества на отпадъци, образувани от разглобяване на ИУМПС. При приемането на ИУМПС се издават се удостоверения, необходими за прекратяване регистрацията на МПС. Има въведана компютърна информационна система за отчитане и контрол на издадените удостоверения. При предаване (продажба) на компоненти от ИУМПС се попълва декларация за добросъвестно предаване, което е отразено и в отчетната книга за отпадъците – прил. 4. Води се отчетност на количествата приети, третиране и предадени отпадъци в заверена от РИОСВ – Монтана отчетна книга за отпадъци. За последващо третиране отпадъците се предават само на фирми, притежаващи документ по реда на чл. 35 от ЗУО въз основа на сключени договори. Годишните отчети за отпадъците за 2014 г. са изпратени в срок в ИАОС. 
Проверените условията поставени в разрешителното се изпълняват.


На площадката не се извършва рязане с газ-кислород и пропан-бутан. Не е установено наличие на кислород (бутилки). Не се извършва използване и съхраняване на химични вещества и смеси за дейността.


При проверката не са констатиране несъответствия с нормативните изисквани по околна среда и в тази връзка не са давани предписания.

